**Kommissorium for DBTU’s Dommerudvalg (DU)**

**Mission:**

Udvalget er ansvarlig for og varetager nationale og internationale aktiviteter indenfor dommerområdet. DU er således med med til at sikre en forsvarlig og korrekt afvikling af DBTUs aktiviteter og skaber derigennem tilfredshed og tillid blandt forbundets aktive udøvere.

**Struktur:**

DBTU’s udvalg består af 3 til 5 medlemmer. Formanden vælges for 2 år ad gangen i lige år. Øvrige medlemmer vælges ligeledes for 2 år ad gangen – halvdelen i ulige år og den anden halvdel i lige år.

Et medlem af bestyrelsen fungerer som kontaktperson til udvalget og kan til enhver tid deltage i udvalgets møder. Kontaktpersonen skal sikre, at udvalgets arbejde harmonerer med DBTU’s overordnede mål og visioner og holde bestyrelsen opdateret herom.

**Ansvar, kompetencer og opgaver:**

Udvalget har følgende opgaver og forpligtelser vedrørende de nationale dommeraktiviteter:

* Ansvarlig for og varetagelse af påsætning af overdommere til Mesterskaber, Top12 og Kval Top12.
* Ansvarlig for og varetagelse af påsætning af overdommere til TU godkendte stævner herunder GP stævner og samlinger.
* Ansvarlig for og varetagelse af påsætning af dommere til DBTU’s ligaer, divisioner og slutspil.
* Ansvarlig for og varetagelse af udviklerordningen for dommere.
* Ansvarlig for og varetagelse af kompetenceudvikling i forbindelse med opstartsmøderne.
* Ansvarlig for fastlæggelse og varetagelse af de tekniske rammer for dommerområdet.
* Ansvarlig for udarbejdelse af politikker og procedure vedr. de nationale dommeraktiviteter.

Udvalget har følgende opgaver og forpligtelser vedrørende de internationale dommeraktiviteter:

* Ansvarlig for og varetagelse af udtagelse af dommere til internationale Mesterskaber.
* Ansvarlig for og varetagelse af udtagelse af dommere til ITTF og ETTU godkendte stævner herunder Pro Tour og Top12.
* Ansvarlig for og varetagelse af påsætning af dommere til DBTU’s landskampe og internationale klubkampe afvikler med danske hold på dansk grund.
* Ansvarlig for udarbejdelse af politikker og procedure vedr. de internationale dommeraktiviteter.
* Støtter og bidrager til internationale IR aktiviteter .

Udvalget har følgende opgaver og forpligtelser vedrørende de organisatoriske dommeraktiviteter:

* Ansvarlig for og varetagelse af informationsaktiviteter inden for dommerområdet.
* Ansvarlig for og varetagelse af uddannelsesaktiviteter inden for dommerområdet.
* Ansvarlig for og varetagelse af afholdelse af årlige opstartsmøder for dommerne.
* Ansvarlig for udarbejdelse af relevant materiale til samt deltager i unionens Årsmøde.
* Varetager medlemskab af Disciplinærudvalget.
* Medvirker ved udarbejdelse og opdatering af regler og love.
* Repræsenterer og varetager unionen og dommernes interesser både nationalt og internationalt samt i forhold til DHIF indenfor dommerområdet

Udvalget har følgende opgaver og forpligtelser vedrørende økonomi:

**Ramme og råderum:**

Udvalget er funktionsdygtigt, når mindst halvdelen af medlemmerne deltager i beslutninger. Udvalgets opgave er af besluttende karakter. Udvalgets beslutninger erstatter dog ikke Bestyrelsens behandling af noget spørgsmål.

Møder afholdes, så ofte formanden finder nødvendigt, dog mindst én gang om året. DBTU’s sekretariat supporterer sekretariatsfunktionen for udvalget.  Der afholdes hvert år mindst ét møde eller en del af et møde, hvor Bestyrelsens kontaktperson deltager. Ekstern revision kan anmode om et møde med udvalget i situationer, hvor de anser dette for nødvendigt.

Udvalget refererer og indstiller til Bestyrelsen samt Årsmødet. Udvalget har bemyndigelse til at varetage alle forhold inden for rammerne af kommissoriet og indhente de nødvendige oplysninger og assistance fra medarbejdere i DBTU.

DU Ansvarlig for udarbejdelse af årligt budget  som skal godkendes af bestyrelsen. DU er ansvarlig for og varetagelse af udvalgets drift, herunder dommerafregning – dog med regnskabsmæssig støtte fra sekretariatet. DU skal medvirke til udarbejdelse af årligt regnskab herunder samarbejde med eksterne og kritiske revisorer. DU står til ansvar overfor årsmødet.

En DBTU’s ansat samarbejder med DU omkring opgaveudførelsen og deltager som udgangspunkt i udvalgets møder. Der er ligeledes tilknyttet en fra bestyrelsen til udvalget. Se organisationsplan.